එය බන්ධනාගාර ගතව සිටින ප්‍රධාන පෙලේ අපරාධකරුවෙකු විසින් පිටස්තර පුද්ගලයෙකුට මුදල් ගෙවා ගෙන්වා ගෙන ඇති බවට විමර්ශනවලදී අනාවරණ වූ බවයි එහිදී ප්‍රකාශ කෙරුණේ.අදාළ ශීතකරණය දියවැඩියා රෝගීන්ගේ ඖෂධ සුරක්ෂිතව තබා ගැනීමේ අරමුණින් හෝටල් හිමිකරුවෙකු පරිත්‍යාග කළ බව හැඟවෙන පරිදි කූඨ ලේඛන සකස් කර ඇත්තේ හිටපු බන්ධනාගාර අධිකාරි සම්පායෝගේ බලපෑම් මත බවට ඔහු යටතේ සේවය කළ නිලධාරින් කිහිපදෙනෙකු ප්‍රකාශ ලබා දී ඇතැයි ද නීතිපති දෙපාර්තමේන්තුව එහිදී අධිකරණය හමුවේ සඳහන් කර තිබුණා.ඊසි කෑෂ් ක්‍රමයට ලබා දුන් මුදල් මගින් අදාළ රැඳවියා වෙනුවෙන් මැයි 8 වනදා ශීතකරණය මිලදී ගත් බවට ඒවා මිලට ගත් පුද්ගලයා විසින් ප්‍රකාශයක් ලබාදී ඇති බව ද එහිදී අනාවරණ වීම විශේෂත්වයක්.එසේම, සිද්ධියට අදාළව බන්ධනාගාර මූලස්ථානයේ පැවැත්වූ විනය පරීක්ෂණය සඳහා බන්ධනාගාරයේ නිලධාරින්ට කොළඹට පැමිණීමට ප්‍රවාහන පහසුකම් සලසා ඇත්තේ සැකකාර නිලධාරියෙකු බව ද නීතිපති දෙපාර්තමේන්තුව අධිකරණයට දැනුම් දී තිබෙනවා.විනය පරීක්ෂණයේදී එක් නිලධාරියෙකු සිය ජංගම දුරකථනය ක්‍රියාත්මක කර තිබීම හේතුවෙන් ඇති වූ බිය නිසා සත්‍ය තොරතුරු හෙළි නොකළ බව බන්ධනාගාර නිලධාරින් විසින් පිළිගෙන ඇතැයි එහිදී තවදුරටත් ප්‍රකාශ වුණා.